procesaur/Wiki.mk huggingface dataset:
S/2004 S 4

S/2004 S 4 — условна ознака на непотврден објект од орбитата на Сатурн од внатрешната страна на прстенот Ф. Бил откриен на 21 јуни 2004 од страна Џозеф Спитале од научниот тим на Касини-Хајгенс. Орбиталниот период изнесува приближно 0,618 дена, инклинацията е непозната, просечниот пречник изнесува 3–5 km, периодот на свртување можеби е синхрон. Соопштението за откривањето на овој објект било на 9 септември 2004.
Мануела Саенс

Дона Мануела Саенс (27 декември 1797 - 23 ноември, 1856) била револуционерен херој на Јужна Америка.
Оставајќи го нејзиниот сопруг во 1822 година, таа наскоро почна осумгодишна соработка и интимна врска со Боливар, која траеше сè до неговата смрт во 1830 година. Таа ја поддржувала револуционерната кауза со собирање на информации, дистрибуција на летоци, и протестирајќи за правата на жените. Откако го спречила обидот за атентат врз него во 1828 и го олеснила неговото бегство, Боливар почна да ја нарекува "Libertadora del libertador" ("ослободителката на ослободителот"), и таа била прославена и добила многу почести. За многу години по нивната смрт, нивните придонеси за револуциите во Јужна Америка биле потиснати, и покрај тоа што оние на Боливар биле популизирани една деценија подоцна и тој го врати статусот на херој, улогата на Мануела генерално била занемарувана до крајот на 20 век.
Анита Гарибалди

Ана Марија де Хесус Рибеиро ди Гарибалди, позната како Анита Гарибалди (30 август 1821 - 4 август 1849) била Бразилски револуционер и сопруга на Џузепе Гарибалди. Нивното партнерство било олицетворение на духот на романтизмот и револуционерното движење на 19-иот век.
Анита го научи Џузепе за Гаучо културата на рамнините во јужниот дел на Бразил, Уругвај и северна Аргентина. Еден од пријателите на Џузепе ја опишал Анита како "амалгам од два елементарни сили... сила и храброст, и шарм и нежност, манифестирани со смелоста и силата со која таа го замавувала мечот и убавото лице и нејзините прекрасни очи."
Во Битката кај Куриртибанос, Анита беше заробена од страна на соперничките групи. Во заробеништвото стражарите и кажале на Анита дека Џузепе починал, на што Анита беше многу вознемирена. Анита праша дали може да го побара меѓу загинатите во битката, но не го пронашла. Ова ѝ даде надеж, и по некое време се качи на коњ и избегала. Војниците тргнале по неа со цел да ја вратат, жива или мртва, тие пукале во неа и го убиле нејзиниот коњ. Војниците помислиле дека таа нема да преживее и ја оставиле. Анита помина 4 дена без храна и вода во шумата, сè додека не пронашла група на луѓе кои ѝ понудиле храна. Конечно стапила во контакт со бунтовниците и се вратила во Вакарија. Неколку месеци подоцна нејзиното прво дете беше родено, Меноти (1840-1903), кој е роден со деформитети на черепот поради ударот кој Анита го доби кога паднала од својот коњ бегајќи од бразилскиот камп.
1 Користена литература
* "Anita Garibaldi" website hosted by Universidade do Estado de Santa Catarina - UDESC, Florianópolis, Brazil.
*''Anita Garibaldi: Guerrillera en América del Sur, Heroína de la Unidad Italiana'', by Julio A. Sierra (2003).
*''Anita Garibaldi: A Biography'', by Anthony Valerio (2000).
*''Anita Garibaldi: Uma Heroína Brasileira'', by Paulo Markun (1999).
*''Anita, Anita: Garibaldi of the New World'', a novel by Dorothy Bryant (1993).
*''Garibaldi e Anita: Corsari'', by Lucio Lami (1991).
*''L'Amazzone Rossa'', by Giuseppe Marasco (1982).
*''Aninha do Bentão'', by Walter Zumblick (1980).
*''I am my beloved: The Life of Anita Garibaldi'', by Lisa Sergio (1969).
*''Anita Garibaldi'', by Giuseppe Bandi (1889).
*''Autobiography'', by Giuseppe Garibaldi, trans. A Werner (1971, 1889).
*''The Memoirs of Garibaldi'', by Giuseppe Garibaldi and Alexandre Dumas (1931, 1861)
* ''Anita Garibaldi - vita e morte (life and death), by Isidoro Giuliani and Antonio Fogli. Ed. Marcabò (2001)
ФК Арау

ФК Арау е швајцарски фудбалски клуб, со седиште во градот Арау.
Моментално се натпреварува во Швајцарската Супер лига, по стекнувањето на промоција на крајот од сезоната 2012-13.
1 Познати играчи
* Ацо Стојков
* Гекан Инлер
* Оливиер Јекле
* Роберто ди Матео
* Емануел Погатец
* Чириако Сфорца
* Паскал Цибербилер
Кислев

''
Кислев (|כִּסְלֵו) — третиот месец од граѓанскиот и деветтиот месец од верскиот еврејски календар.
Во обична (''кесидранска'') година, кислев има 30 дена, но поради правилата за одложување на Рош ашана, во некои години месецот има еден ден помалку, и годината „кратка“ (''хасерска''). Кислев е есенски месец кој се совпаѓа со ноември-декември во грегоријанскиот календар и понекогаш се нарекува „месец на сништата“.
Називот „кислев“ го добил од акадскиот поим ''кислиму'', што значи „згнуснат, згрутчен“ поради обилните дождови. Меѓутоа, зборот може да води потекло и од хебрејскиот корен К-С-Л, како во поимите „кесел, кисла“ (надеж, позитивност) или „ксил“ (соѕвездието Орион кое е особено сјајно во текот на овој месец) — поради очекувањето на дождовите.
1 Празници во кислев
* 25 кислев - 2 тевет: Ханука
Калипсо (месечина)

Калипсо — месечина на Сатурн. Била откриена во 1980, од набљудувања на земјата од страна на Ден Паску, П. Кенет Сиделман, Вилијам А. Баум и Даглас Г. Кари, и била привремено именувана како (25. месечина на Сатурн откриен во 1980). Неколку други објекти биле снимени неколку месеци подоцна како: , , , и . Во 1983 месечината била официјално именувана според нимфата Калипсо од старогрчката митологија. Познат е и како или Тетида Ц.
Лобез

Лобез (|Łobez, |Labes) — град во Западнопоморското Војводство во Полска. Градот претставува административен центар на истоимениот округ. Во септември 2014 година, населението изнесувало 10.409 жители.
Се наоѓа на реката Рега.
1 Демографија
2 Градоначалници
1632 - Карстен Белеке, 1809 – Јохан Георг Фалк
1670 – Бернд Бублих, 1823–1840 – Јохан Фридрих Розенов
1700 – Паул Белеке, 1842–1844 – Адолф Лудвиг Ритер (привремено)
1702 – Теле, 1844–1845 – Алберт Вилхелм Рицки
1723 – Ф. К. Хакебеке, 1846–1852 – Хајних Лудвиг Готхилф Хазенјегер
1734 – Ф. В. Вајнхолц, пред 1859 Хазенјегер
1736 – Шулце, 1852–1864 – Карл Алберт Александер Шиц
1732 – Хакенберкен, 1921 – Вили Кикбојш
1745 – М. К. Фрице, 1945 – Хакелберг, Теофил Фјутовски, Штефан Новак, Феликс Мјелчарек
1746 – Јохан Фридрих Тим, 1946 – Владислав Смјеловски
1752 – Јохан Готсрид Зеферин, 1948 – Тадеуш Климски
1753? – Ј. Ф. фон Флиге, 1949 – Игнаци Лепковски
1757 – Јохан Фридрих Тим, 1972-1990 - Zbigniew Con
1757 – Хелер, 1990-94 – Марек Ромејко
1767 – Готлиб Тим, 1994-1998 – Јан Сафран
1775 – Јохан Готфрид Зеферин, 1998-2002 – Халина Шимањска
1790 – Јанке, 2002-2006 – Марек Ромејко
1805 – Хајнрих Фалк, 2006 – 2014 – Ришард Зола
1806 – Цутер ( 1712), 2014 – Пјотр Чвикла
1806 – Немиц
3 Споменици
4 Географски податоци
+ Клима на Лобез, Месец, I, II, III, IV, V, VI, VII, VIII, IX, X, XI, XII, Година
T max [°C], 0, 2, 7, 14, 18, 22, 24, 23, 19, 13, 7, 2, 8
T min [°C], -6, -5, -1, 3, 8, 11, 13, 12, 9, 5, 1, -3,
Просечно кол. врнежи [mm], 28, 24, 27, 35, 53, 63, 76, 64, 46, 37, 38, 36, 526
5 Збратимени градови
* Афинг (Германија)
* Вик (Риген) (Германија)
* Кедајњај (Литванија)
* Пајкусе (Естонија)
* Свалев (Шведска)
* Гуча (Србија)
* Истра (Русија)
Шват

Шват (шеват или шебат; |שְׁבָט; од акадски: ''шабату'') — петтиот месец од граѓанскиот и единаесеттиот месец од верскиот еврејски календар. Ова е зимски месец со 30 дена. Обично се паѓа во јануари-февруари според грегоријанскиот календар.
1 Празници во шват
* 15 шват: Ту бишват (Нова година на дрвјата)
2 Шват во еврејската историја
* 24 шват 517 п.н.е.: Пророштвото на Захарија.
Од библиската книга Захарија, 1:7-16:
''На дваесет и четвртиот ден од единаесеттиот месец — а тоа е месецот Шеват — во втората година на Дариј, дојде слово Господово до пророкот Захарија, синот Берехиев, син на Идо. Затоа вака вели Господ: „Јас се враќам кон Ерусалим со милосрдност; во него Ќе се изгради Мојот дом, вели Господ Саваот, и мерно јаже ќе се протегне низ Ерусалим“.''
3 Кај други јазици
* Месецот февруари се нарекува „шубат“ на арапски (ar) и турски (''tr'').
Црвојаднина (расказ)

„Црвојаднина“ е расказ на рускиот и советскиот писател Михаил Шолохов од 1926 година. Расказот е објавен на македонски јазик, во превод на Цветко Мартиновски, како дел од збирката „Донски раскази“, објавена во 1965 година од издавачката куќа Култура.
1 Содржина
Јаков Алексеевич е поранешен богат селанец (кулак), кој по доаѓањето на советската власт, за да го избегне плаќањето на данокот, продал голем дел од имотот. Сепак, тој е највредниот домаќин во селото и кај него често доаѓаат сиромашните селани за да побараат сено или жито, а за возврат, тие работат на неговиот имот. Сепак, Јаков има голема мака, бидејќи помалиот син, Степан (кого нагалено го викаат Стјопка), кој има околу 20 години, се зачленил во комунистичката младина (Комсомол), а Јаков ја мрази советската власт. Поради тоа, Јаков и Степан често се расправаат, а постепено, целото семејство почнува да го мрази Степан. Така, еднаш, неговиот постар брат, Максим му раскажува како за време на Првата светска војна, тој служел во армијата и, заедно со Козаците, учествувал во бруталното задушување на еден штрајк на работниците во близината на Москва. Тогаш, меѓу него и Степан започнува кавга, по што Максим безмилосно го тепа својот помлад брат.
Една сабота, во домот на Јаков доаѓа сиромашниот селанец Прохор, барајќи ги на заем воловите за да го пренесе сеното. Јаков не сака да му ги даде воловите, во остро се вмешува Степан, така што Јаков се согласува, но под услов Степан да ги води воловите. Утредента, Јаков го повикуваат да каже колкава површина земја посеал, за да му определат колку данок да плати. Надевајќи се дека ќе му го намалат данокот поради тоа што син му е комсомолец, тој со себе го зема Степан. Пред попишувачот, Јаков лаже, велејќи дека посеал седум десетини земја, но Степан се вмешува и ја кажува вистината, т.е. дека тој има дури 20 десетини земја. Потоа, Степан набрзина оди дома, ги зема воловите и заедно со Прохор одат на неговата ливада да го натоварат сеното.
Уморни од работата, вечерта тие засиваат на ливадата, а кога се будат, гледаат дека ги нема воловите. Во меѓувреме, Јаков е загрижен, бидејќи Степан уште не се вратил со воловите. Затоа, тој и Максим одат да го побараат Степан, а кога пристигаат на ливадата, гледаат дека ги нема воловите. Мислејќи дека Степан и Прохор ги продале воловите, тие побеснуваат и Максим најпрвин го претепува Прохор, а потоа го убива, прободувајќи го со вилата во градите. Во меѓувреме, Јаков го соборува својот помлад син на земјата, а Максим и него го прободува со вилата. Потоа, Јаков и Максим одат дома, договарајќи се да излажат дека некои арамии ги украле воловите и ги убиле Степан и Прохор. Кога пристигаат дома, жената на Максим им кажува дека попусто се тревожеле, зашто воловите си дошле дома.
Тевет

Тевет (|טֵבֵת); од акадски: ''тебету'') — четвртиот месец од граѓанскиот и десеттиот месец од верскиот еврејски календар. Следи по кислев и му претходни на шват. Ова е зимски месец со 29 дена. Обично се паѓа во декември–јануари според грегоријанскиот календар.
1 Грегоријанска Нова година
Грегоријанската Нова година речиси секогаш се паѓа во тевет. Ретко се паѓа во околните два месеца (кислев или шват).
2 Празници во тевет
* 25 кислев - 2 тевет: Ханука* 10 тевет: Десетти тевет (Асара бетевет, ''Посен ден'')
3 Тевет во еврејската историја
* 1 тевет (362 п.н.е.) — Естира станала царица на Персија.
Од библиската книга Естира, 2:16-17:
''И беше земена Естира кај царот Ксеркс, во неговиот царски дом, во десеттиот месец, односно во месецот тевет, во седмата година од царувањето негово. Царот ја засака Естира повеќе од сите жени, и таа ја доби неговата благонаклоност и љубов повеќе од сите девојки; тој ѝ стави на главата царски венец и ја постави за царица на местото на Астина.''
По шест години, Пурим се паднал на 13 и 14 адар од хебрејската година 3504 (356 п.н.е.).
* 10 тевет (посен ден) - (587 п.н.е.) Опсада на Ерусалим
Инес Милхоленд

Инес Милхоленд (6 август 1886 - 25 ноември 1916) била активистка за правото на глас на жените, кореспондент на Првата светска војна, и јавен говорник која во голема мера влијаела на женското движење во Америка. Таа била активна во Народната Партија на Жената и клучен учесник во парадата за правото на глас на жените во 1913 година.
Нејзиниот татко поддржувал многу реформи, меѓу кои биле светскиот мир, граѓанските права и правото на глас на жените. Нејзината мајка ги изложила децата на културна и интелектуална стимулација.
За време на студирањето на Васарскиот колеџ таа била суспендирана за организирање на состанок за правата на жените. Претседателот на Васар ги забранил ваквите состаноци, но Милхоленд и други сепак имале редовни состаноци за ова, заедно со големи протести и петиции. Како студент таа била позната како активен радикал. Таа го започна движењето за правото на глас на Васар, поддржувано од две третини од студентите, и ги научила на принципите на социјализмот. Со радикалната група таа присуствуваше на социјалистички средби, кои исто така биле забранети од факултетот.
На 22 октомври 1916 година, таа се онесвестила за време на говор во Лос Анџелес и била пренесена во болница. И покрај постојаната трансфузија на крв, таа починала на 25 ноември 1916 година.
Последните јавни зборови на Милхоленд биле: "Господине претседателе, колку долго треба да чекаат жените за слобода?"
Смртен непријател

„Смртен непријател“ е расказ на рускиот и советскиот писател Михаил Шолохов од 1926 година. Расказот е објавен на македонски јазик, во превод на Цветко Мартиновски, како дел од збирката „Донски раскази“, објавена во 1965 година од издавачката куќа Култура.
1 Содржина
Во селото Подгорное се собрани селаните за да изберат раководители на селскиот совет. Селото е поделено на две групи: побогатите го поддржуваат богатиот селанец Игнат Боршчев, додека сиромашните се на страната на сиромашниот Ефим Миколаич Озеров. Богатите селани се остри противници на советската власт, додека Ефим е приврзан кон правдата, сиромашните и советската власт. Поделеноста на селото се одразува врз резултатите од гласањето: за претседател е избран Прохор, кој му е зет на Игнат, додека Ефим е избран за секретар на советот. Инаку, Игнат е непријателски насторен кон Ефим, откако своевремено тој го пријавил кај власта поради прикривање на данокот. Поради тоа, Игнат убива две волчиња и ги фрла во дворот на Ефим, а нивната мајка го следи нивниот мирис и најпрвин распорува една Ефимова овца, а потоа му ја убива кравата. Ефим, пак, го посетува Игнат и со секира му го убива ловечкото куче за кое Игнат платил висока цена.
Откако Ефим е избран за секретар, Игнат настојува да му се одмазди и да го заплаши. Најпрвин, тој оди кај Ефим, нудејќу му пари за да се исели, но Ефим го брка од својот дом, по што Игнат му се заканува. Во меѓувреме, кај Ефим доаѓа младата сиромашна селанка Дуњка, која работи кај Игнат, жалејќи се дека тој ја избркал. Тогаш, Ефим пишува тужба против Игнат, кого судот го осудува на казна од 60 рубли. Меѓутоа, една вечер, двајца луѓе доаѓаат под прозорецот на куќата на Ефим и се обидуваат да го убијат, но Ефим има среќа, бидејќи пушката се закочува и не го испалува куршумот, така што Ефим успева да се засолни. Според очите, Ефим препознава дека Прохор е тој што се обидел да го убие. Изутрината, Ефим го пријавува случајот во милицијата, а вечерта, додека се враќа дома, забележува дека го следат тројца луѓе. Тој го забрзува чекорот, но гонителите му се приближуваат. Бегајќи, Ефим се слизнува на замрзнатата река и паѓа, а тогаш го соборуваат на земја, во устата му забиваат кол, а со вила му ги прободуваат градите. Тројцата убијци заминуваат во селото, а на студеното лице на Ефим остануваат две замрзнати солзи.
Владимир Георгиевски

Владимир Георгиевски (, — , ) — македонски сликар.
1 Животопис
Георгиевски е роден е на 1 јуни 1942 во Скопје, од татко Ефтим и мајка Фотка. По завршувањето на средното уметничко училиште во Скопје се запишал на Академијата за ликовни уметности во Белград. Диполимирал во 1968 година. Постдипломските студии ги завршил на истата Академија во класата на професор Младен Србиновиќ.
Работел и како професор на Архитектонскиот факултет и Факултетот за драмски уметности во Скопје.
Починал на 25 мај 2017 во Скопје.
2 Творештво
Во целокупното творештво на Владимир Георгиевски, човекот и неговата судбина се постојана тема, естетска провокација и креативна преокупација. Георгиевски има поминато низ неклку фази на уметничко изразување, но секогаш успешно сочувувајќи ја нагласената оригиналност. Во неговите слики, цртежи, релјефи, скулптури, театарски костимографии и сценографии се редат глумци од сите слоеви на цивилизацијата: шпанскиот благородник Дон Кихот, Достоевски, Бах, Бетовен. Адам и Ева се исто така живи во опусот на Георгиевски, како и светото тројоство, драмата на распнувањето и оплакувањето. Мотивите на старите чевли, лебот, камењата, сувите лисја потсетуваат на трагите на човековото постоење.
Владимир Георгиевски исто така создал сценографски и костимографски решенија за преку 30 театарски претстави во Македонија и во земјите на поранешна Југославија.
Реализирал студиски патувања во Италија, Франција, Русија, Велика Британија, САД, Белгија и Холандија.
Самостојни излагања имал во Скопје, Белград, Истанбул, Виена, Рим, Киев, Софија и Санкт Петербург.
Мадагаскар на Олимписките игри

Мадагаскар за првпат учествувала на олимпијада во 1964 г. и испраќала учесинци на сите олимпијади освен во 1976 о 1988 г. Ниеден од нив никогаш нема освоено медал. Веројатно најпознат малгашки олимписки учесник е Жан-Луј Равеломананцоа, кој стигнал до финалето на трката на 100 м во Летние олимписки игри 1968, а завршил осми. За првпат Мадагаскар учествувал на зимска олимпијада во 2006 г.
1 Олимписки медали (летни)
Олимпијада, Спортисти, Спортисти по спортови, Медали
, , , , , , , , , ,
Токио 1964, 1, 1, -, -, -, -, -, -, -, 0, 0, 0
Мексико 1968, 4, 3, 1, -, -, -, -, -, -, 0, 0, 0
Минхен 1972, 3, 3, -, -, -, -, -, -, -, 0, 0, 0
Монтреал 1976, ''не учествувал''
Moscow 1980, 6, 3, 2, 1, -, -, -, -, -, 0, 0, 0
Лос Анџелес 1984, 2, 2, -, -, -, -, -, -, -, 0, 0, 0
Сеул 1988, ''не учествувал''
Барселона 1992, 9, 3, -, 2, 2, 2, -, -, -, 0, 0, 0
Атланта 1996, 2, 1, -, 1, -, -, -, -, -, 0, 0, 0
Сиднеј 2000, 10, 7, -, 3, -, -, -, -, -, 0, 0, 0
Атина 2004, 9, 3, -, 2, 1, 2, 1, -, -, 0, 0, 0
Пекинг 2008, 6, 2, -, 1, -, 2, 1, -, -, 0, 0, 0
Лондон 2012, 7, 2, -, -, -, 2, 1, 1, 1, 0, 0, 0
2 Олимписки медали (зимски)
Олимпијада, Спортисти, Спортисти по спортови, Medals
, , ,
Торино 2006, 1, 1, 0, 0, 0
Ванкувер 2010, ''не учествувал''
Сочи 2014, ''не учествувал''
3 Поврзано
* Тропски земји на Зимските олимписки игри
* Мадагаскар на Параолимписките игри
ФК Лозана

ФК Лозана е швајцарски фудбалски клуб, од градот Лозана.
Клубот е основа во 1896 година под името ''ФК Монтрион''. Тие се седумкратен шампион на Швајцарија и деветкратен освојувач на купот. Во 2003 година, клубот објавил банкрот и започнува одново под денешното име.
Својте домашни натпревари Лозана ги игра на стадионот Олимпик де ла Понтез, кој има капацитет од 15,850 гледачи.
1 Бои и амблеми
Официјалните бои на клубот се сина и бела.
1.1 Историја на амблеми
2 Титули
* Швајцарска Супер лига
** Победник (7) :
1912-1913, 1931-1932, 1934-1935, 1935-1936, 1943-1944, 1950-1951, 1964-1965.
* Куп на Швајцарија
** Победник (9) :
1934-1935, 1938-1939, 1943-1944, 1949-1950, 1961-1962, 1963-1964, 1980-1981, 1997-1998, 1998-1999.
2.1 Останати успеси
* Куп на Швајцарија
** 7 изгубени финалиња : 1936-1937, 1945-1946, 1946-1947, 1956-1957, 1966-1967, 1983-1984, 1999-2000, 2009-2010.
* Лига куп на Швајцарија
** 1 изгубено финале : 1980-1981
Иманентност

Иманентност се однесува на оние филозофски и метафизички теории на божественото присуство во кои божественото опфаќа или се манифестира во материјалниот свет. Иманентноста обично се применува во монотеистички, пантеистички, пандеистички или панентеистички вери. Таа често е во контраст со теориите на трансценденција, во кои божественото се смета дека е надвор од материјалниот свет.
Трансценденција

Во религијата, трансценденција се однесува на аспект на природата и моќта на Бог кои се целосно независни од материјалниот универзум, над сите физички закони. Ова е во контраст со иманентноста, каде бог е целосно присутен во физичкиот свет и на тој начин достапен за суштествата на различни начини. Во религиозното искуство трансценденција е состојба на постоење која ги надминува ограничувањата на физичкото постоење и според некои дефиниции исто така, станува независна од него.
Тишри

Тишри или тишреј (|תִּשְׁרֵי или he; од акадски ''ташриту'', „почеток“) — првиот месец од граѓанскиот и седмиот месец од верскиот еврејски календар (чија година почнува на 1 нисан). Името му е од вавилонско потекло. Ова е есенски месец со 30 дена. Обично се паѓа во септември–октомври од грегоријанскиот календар.
Во Танахот (Стариот завет), пред Вавилонското ропство, месецот е наречен етаним (he).
Во неговото капитално дело „Загадочните броеви на хебрејските цареви“ (''The Mysterious Numbers of the Hebrew Kings''), американскиот богослов Едвин Р. Тиле заклучува дека Јудејско царство ги броело годините по граѓански, почнувајќи од тишри, додека пак Израелско царство почнувало да брои од верската Нова година во нисан.
1 Празници во тишри
1-2 тишри: Рош ашана (Нова година)
3 тишри: Цом Гедаља (Пост на Годолија) — на 4-ти ако 3-ти се паѓа во шабат
10 тишри: Јом кипур (Ден на покајание)
15–21 тишри: Сукот (Сеници)
:21 тишри: Ошана раба (Голема молитва)
22 тишри (на 23-ти вон Израел): Шемини ацерет (Осми собор) и Симхат Тора (Радост на Тората)
2 Тишреј во библиските преданија
1 тишри 2 г. (грег. 3760 г. п.н.е.): Господ ги создава Адам и Ева
Од библиската книга Битие 1:26:
''Потоа Бог рече: „Да создадеме човек според Нашиот образ (и) според Нашето подобие како Што сме Ние, кој ќе биде господар над морските риби, над небесните птици, (над ѕверовите) и над добитокот – над целата земја и над сите гадинки што лазат по земјата!”''
Света Ефимија

Света Ефимија — христијанска светица која пострада поради нејзината вера во 303 година. Според христијанската традиција, тоа се случило во Халкидон. Нејзиниот гроб стана место на поклонение. Таа се поменува на 16 септември.
Џулиен Мур

Џулиен Мур (англиски: ''Julianne Moore)'' (родена во 1960) е американска филмска глумица.
1 Животопис
Џулиен Мур има шкотско потекло од кое ја наследила црвената коса, која подоцна станала нејзин заштитен знак. Таткото на Мур бил воено лице, така што нејзиното семејство морало често да се сели од еден во друг град. Поради честите преселби од едно во друго училиште, во тоа време, Мур читала многу книги. Кога била средношколка, Мур ја видела Мерил Стрип на насловната страница на списанието „Тајм“ и тогш добила цврста желба да стане филмска глумица, а Стрип била нејзиниот идол.
Од 1996 година, таа е во брак со режисерот Барт Фрејндлих со кого има две деца: синот Кејлеб (роден во 1998 година) и ќерката Лив (родена во 2002 година).
2 Филмска кариера
За своите улоги, Џулиен Мур била четирипати номинирана за наградата „Оскар“. Во декември 2014 година, на два месеца пред 87. доделување на наградите „Оскар“, во обложувалниците ширум светот, Мур важела како најголема кандидатка за „Оскар“ во категоријата „најдобра женска улога“ (со коефициент од само 1,17), за настапот во филмот „Сè уште Алис“, во кој игра професорка по лингвистика која е болна од Алцхајмерова болест. И навистина, прогнозите се оствариле, зашто таа ја добила наградата за најдобра жеснка улога.
Левата рака на темнината

''Левата рака на темнината'' е научно фантастичен роман од Урсула Ле Гвин објавен во 1969 година. Тој е дел од Хајниш циклусот, серија на книги од Ле Гвин поставени во измислениот Хајниш универзум. Тој е меѓу првите книги објавени во жанрот на феминистичка научна фантастика, и е меѓу најпознатите прегледи на безполова андрогинија во научната фантастика. Ле Гвин ја развила оваа идеја од желбата да истражи што останува како основа на човековата природа кога биолошкиот пол повеќе не е фактор.
Харолд Блум едитирал критична антологија за книгата и рекол во воведот дека "Ле Гвин, повеќе од Толкин, ја покрена фантастиката во високата литература, за нашето време".
Според воведот на Ле Гвин во 1976, книгата е "мисловен експеримент" за истражување на општество без мажи или жени, каде што поединците имаат биолошки и емоционални одлики и на двата пола.
Овој роман се одвива многу векови во иднината - датум не е даден, иако годината 4870 била сугерирана. Пратеник, Џенли Ај, е на планета наречена Зима ("Гетен" на јазикот на својот народ) да ги убеди граѓаните да се приклучат на Екумен (колектив од 83 света). Зимата е, како што самото име укажува, планета која е секогаш ладна, и нејзините граѓани се "амбиполови", и поголемиот дел од времето се асексуални "потенцијали." Тие добиваат полови атрибути само еднаш месечно, во период на сексуална приемливост и висока плодност, наречен кемер, за време на кој поединци можат да добијат машки или женски атрибути, во зависност од контекстот и односите. Овие услови влијаеле врз развојот на цивилизациите на Зима. Меѓу другото, на планетата никогаш немало војна.
Ефимија (царица)

Ефимија, чие оригинално име било Лупицина, била сопруга на Јустин I од Византиското Царство и основач на Јустинијановата династија која траеше од 518-602.
Царицата Ефимија е заслужна за црковната политика на Јустин I, според официјален црковен запис кој датира од 540 - Хрониката на Едеса. Таа ја основала црквата Света Ефимија, каде што била погребана по нејзината смрт во 523 или 524. Јустин бил погребан покрај неа во 527.
Бракот на Ефимија и Јустин се проценува дека се случил за време на владеењето на Анастасиј I (владеел 491-518), кога Јустин имаше успешна кариера во византиската војска.
Прокопиј исто така тврди дека и двата членови на царската двојка го стекнале престолот во последните години од нивните животи. Биле без деца, затоа нивниот наследник бил Јустинијан I, кој бил внук и посвоен син на Јустин.
Се смета дека оригиналното име го добила од Лупа - волчицата која ги одгледала Ромул и Рем, која се поврзува со култот на оваа божица-волк и матрилинеарната етрурска цивилизација која му претходеше на Рим. Емулацијата на културниот херој, верскиот маченик Света Ефимија, може да претставува причина за селекција на Ефимија како царското име, особено имајќи ги предвид верските промени кои тогаш се случувале во Цариград и очигледниот интерес на царицара за почитувањето на светицата.
Момчето од кабелската телевизија

Момчето од кабелската телевизија (англиски: ''The Cable Guy'') е американски филм, во режија на Бен Стилер. Главните улоги ги толкуваат: Џим Кери и Метју Бродерик. .
1 Содржина
Стивен Ковач е просечен човек, кој е во депресија поради тоа што неодмана го напуштила девојката Робин, се вселува во нов стан. Кога ќе се договори со кабелската телевизија да му испратат инженер кој ќе му го инсталира приклучокот, се појавува претерано пријателски настроениот Чип Даглас. Уште од првиот момент, напорниот Чип се однесува како Стивен да му е најголемиот пријател во животот. Кога најпосле, Стивен ќе му каже дека не му е пријател, Чип наеднаш станува злобен и одмаздољубив.
Либија на Олимписките игри

Либија првпат учествувала на Олимписките игри во 1964 година и оттогаш испраќала спортисти на повеќето Летни олимписки игри. Земјата ги бојкотирала Игрите од 1976 г. заедно со повеќето други африкански земји и исто така ги бојкотирала Игрите од 1984 г.. Либија никогаш не учествувала на Зимските олимписки игри.
До денес, ниеден либиски спортист никогаш не освоил олимписки медал.
Националниот олимписки комитет за Либија бил создаден во 1962 година и бил признат од Меѓународниот олимписки комитет во 1963 година.
1 Преглед
Игри, Спортисти, Спортисти по медал, Медали
, , , , , , , , , ,
Токио 1964, 1, 1, -, -, -, -, -, -, -, 0, 0, 0
Мексико 1968, 1, 1, -, -, -, -, -, -, -, 0, 0, 0
Минхен 1972, ''не учествувала''
Монтреал 1976, ''не учествувала''
Москва 1980, 29, 7, 4, 9, 7, -, -, -, 2, 0, 0, 0
Лос Анџелес 1984, ''не учествувала''
Сеул 1988, 2, -, -, -, 2, -, -, -, 2, 0, 0, 0
Барселона 1992, 5, 1, -, -, -, 2, 1, -, 1, 0, 0, 0
Атланта 1996, 5, 4, -, -, 1, -, -, -, -, 0, 0, 0
Сиднеј 2000, 3, 1, -, -, -, 1, -, 1, -, 0, 0, 0
Атина 2004, 8, 2, 2, -, -, 1, -, 1, 2, 0, 0, 0
Пекинг 2008, 6, 2, 2, -, 1, 1, -, -, -, 0, 0, 0
Лондон 2012, 4, 2, 1, -, -, 1, -, -, -, 0, 0, 0
2 Наводи
*
Глупавиот и поглупавиот

Глупавиот и поглупавиот (англиски: ''Dumb and Dumber'') — американски филм од 1994 година, во режија на браќата Питер и Боби Фарели. Главните улоги ги толкуваат: Џим Кери и Џеф Даниелс.
1 Содржина
Филмот е урнебесна комедија во која двајца добродушни, но неверојатно глупави пријатели, заедно патуваат низ САД.
Боуфингер

Боуфингер (англиски: ''Bowfinger'') е американски филм од 1999 година, во режија на Френк Оз). Главните улоги ги толкуваат: Стив Мартин, Еди Марфи, Хедер Греам и Роберт Дауни Џуниор.
1 Содржина
Боби Боуфингер е најнеуспешниот холивудски режисер, кој сака да го натера Кит Ремзи (го игра Марфи), кој е најголемата ѕвезда на Холивуд, да игра во неговиот нискобуџетен филм. За таа цел, Боби планира да го сними филмот тајно, така што Кит не е свесен дека глуми во филмот.
Гол пиштол

Гол пиштол (англиски: ''The Naked Gun: From the Files of Police Squad!'') е американски филм од 1988 година, во режија на Дејвид Цукер (David Zucker). Автори на сценариото се Џери Цукер (Jerry Zucker) и Џим Абрахамс (Jim Abrahams). Главните улоги ги толкуваат: Лесли Нилсен (Leslie Nielsen), Присила Присли (Priscilla Presley), О.Ј. Симпсон (O.J. Simpson), Рикардо Монталбан (Ricardo Montalban) итн. Филмот трае 85 минути и е снимен во колор техника.
1 Содржина
Полицискиот инспектор Френк Дебрин (го игра Нилсен) е тажен, бидејќи го напуштила жената. Истовремено, во пристаништето е тешко ранет неговиот колега Нордгберг (го игра Симпсон), а Дебрин се сомнева дека во тоа е замешан еден богат стопанственик, Винсент Лудвиг (го игра Молтанбан), кој пак ја наговорува својата секретарка, убавата Џејн Спенсер (ја игра Присли), да се зближи со инспекторот за да ги открие неговите планови.
Во меѓувреме, во градот треба да пристигне англиската кралица Елизабета II, а Дебрин е задолжен за нејзината безбедност. Меѓутоа, за време на свечениот прием, тој прави скандал, поради што е суспендиран од работата. Сепак, Френк не се откажува и дознава дека Лудвиг подготвува атентат врз кралицата. За време на финалниот натпревар во бејзбол, еден од играчите е хипнотизиран да ја убие кралицата. Френк, се преправа во оперски пејач и влегува на теренот, каде потоа изигрува судија. Во последен миг, тој успева да ја спаси кралицата.
Џек Рајан: Повик од сенка

Џек Рајан: Повик од сенка (англиски: ''Jack Ryan: Shadow Recruit'') е американски филм, во режија на Кенет Брана. Главните улоги ги толкуваат: Крис Пајн, Кевин Костнер, Кира Најтли, Кенет Брана, Лен Кудрјавицки итн.
1 Содржина
Аналитичарот на ЦИА, Џек Рајан, открива докази за руска завера за уништување на економијата на САД. Тој започнува трка со времето за да ја заштити својата свршеница Кети, работејќи со својот искусен ментор Вилијам Харпер.
Продуценти (филм)

Продуценти (англиски: ''The Producers'') е американски филм, во режија на Сузан Стромен. Главните улоги ги толкуваат: Ума Турман и Метју Бродерик.
1 Содржина
Дејството на филмот се одвива во Њујорк, во 1959 година. Макс Бјалисток, некогашен крал на Бродвеј, сега доживува само неуспеси, бидејќи секоја претстава му завршува со премиерата. Работите се менуваат кога ќе го посети невротичниот сметководител Лео Блум. Двајцата смислуваат шема како да соберат повеќе пари од потребното, а потоа да направат претставата да пропадне и така да остварат заработка од вишокот пари. Нивниот план изгледа совршено: тие ја наоѓаат претставата од избеганиот нацист Франк Либкен под наслов „Пролет за Хитлер“ и ја претвораат во мјузикл. Се приближува премиерата, кога работите тргнуваат наопаку...
Гол пиштол 2

Гол пиштол 2 (англиски: ''The Naked Gun 2: The Smell of Fear'') е американски филм, во режија на Дејвид Цукер. Главните улоги ги толкуваат: Лесли Нилсен, Присила Присли, Ричард Грифитс итн.
1 Содржина
Во второто продолжение на серијалот „Гол пиштол“, наредникот Френк Дребин (го игра Нилсен) се бори да ја растури големата завера во снабдувањето со сончева енергија...
Најголемата борба на Мухамед Али

„Најголемата борба на Мухамед Али“ е филм, во режија на Стивен Фрирс. Главните улоги ги толкуваат: Кристофер Пламер, Френк Лангела, Бенџамин Вокер итн.
1 Содржина
Кога Мухамед Али се наоѓал на врвот на својата боксерска кариера, тој бил регрутиран за војната во Виетнам. Неговото одбивање на повикот предизвикал долг судски процес, кој достигнал до највисокиот суд на САД и го потресол целиот правен систем. Во филмот се истражува интригантната политика што стоела зад овие историски одлуки, во времето на длабоки општествени промени во САД.
Бејб

Бејб (англиски: ''The Babe'') е американски филм од 1992 година, во режија на Артур Хилер. Главните улоги ги толкуваат: Џон Гудман и Кели Мекгилис. Филмот е биографија на познатиот бејзболист, Џорџ Херман, познат како Бејб Рут.
1 Содржина
Во филмот се прикажува животот на Бејб Рут (го игра Гудмен), од моментот кога неговиот татко го напуштил, оставајќи го во дом за сираци, преку откритието на неговиот неверојатен талент за бејзбол, па до неколку случки кои го претвориле во легенда.
Убав ден да се умре машки

„Убав ден да се умре машки“ (англиски: ''A Good Day to Die Hard'') е американски филм, во режија на Џон Мур. Главните улоги ги толкуваат: Брус Вилис, Џеј Кортни, Себастијан Кох, Мери Елизабет Винстед, Радивоје Буквиќ итн. Филмот е петто продолжение на серијалот „Умри машки“.
1 Содржина
Полицискиот детектив Џон Меклејн (го игра Вилис) пристигнува во Москва за да го пронајде својот отуѓен син Џек. Тој е вџашен кога ќе открие дека Џек е агент на ЦИА кој се наоѓа на тајна задача да го заштити Комаров, човекот што издава важни државни тајни...
Рамско Езеро

Рамско Езеро е вештачко езеро кое се наоѓа во Босна и Херцеговина и е создадено во 1968 година. Максималната должина е 12 километри, зафаќа површина од околу 1.500 хектари, длабочина од 95 метри, а има осцилации на водата до 55 метри.
Езерото е опкружено со планините: Радуше, Макљен, Љубуша и Врана. Тука е почетокот на сливот на Јадранското Море, водата е чиста и јасна. Главен воден придонес е реката Рама, што извира од двa моќни извори југозападно од селото Варвара.
Левото врело е летно и постојано присутно, а десното е зимско и е присутно низводно. Зимското настанува со топење на снегот и мразот.
ФК Цирих

Фудбалски клуб Цирих, попознат како ФК Цирих или скратено ФКЦ, е швајцарски фудбалски клуб од градот Цирих. Моментално се натпреварува во Швајцарската Супер лига.
Клубот е основан во 1896 година и е еден од најуспешните клубови во Швајцарија. Цирих има 12 титули во швајцарското првенство и 8 купови на својата земја, а исто така има пласмани во полуфиналето на Европскиот Куп на Шамппиони во сезоните 1963-64 и 1976-77.
Својте домашни натпревари клубот ги игра на Лецигрунд стадионот кој има капацитет од 25.000 места. Најголеми соперници му се Грасхопер, со кој игра градско дерби и Базел.
1 Бои и амблеми
Официјалните бои на клубот се бела и сина.
1.1 Дресови
1.1.1 Историја
2 Стадион
ФК Цирих ги играат својте домашни натпревари на Стадионот Лецигрунд, кој бил целосно обновен за само две години и бил отворен во 2007 во пресрет на Евро 2008. Денес има капацитет од 25,000 седечки места. Димензиите на стадионот се 105 m со 68 m.
3 Титули
* Швајцарска Супер лига
** Победник (13) :
1901-02, 1923-24, 1962-63, 1965-66, 1967-68, 1973-74, 1974-75, 1975-76, 1980-81, 2005-06,
2006-07, 2008-09, 2021—22.
* Куп на Швајцарија
** Победник (8) :
1965-66, 1969-70, 1971-72, 1972-73, 1975-76, 1999-2000, 2004-05, 2013-14.
* Лига куп на Швајцарија
** Победник (1) :
1980-81.
4 Играчи
4.1 Поранешни играчи
* Артур Петросјан
* Мухамед Коњиќ
* Сесар
* Франсиско Лима
* Рафаел
* Шабани Нонда
* Хану Тихинен
* Ерик Хасли
* Гоча Јамраули
* Клаус Штрумер
* Херберт Вас
* Алхасан Кеита
* Роберто Ди Матео
* Росарио Мартинели
* Винтон Руфер
* Ике Шорунму
* Рашиди Јекини
* Јулијан Филипеску
* Адријан Илие
* Марсел Радучану
* Михаи Тарараче
* Шон Бартлет
* Аугустин Макалакалане
* Јонас Терн
* Алмен Абди
* Хајнц Бани
* Рене Ботерон
* Рене Бродман
* Пјер-Албер Шапуиза
* Фредерик Шасо
* Јосип Дрмиќ
* Блерим Џемаили
* Руди Елсенер
* Урс Фишер
* Алан Рошат
* Марко Пасколо
* Даниел Жигакс
* Гекан Инлер
* Адмир Мехмеди
* Јакоб Кун
* Ксавиер Маргариаз
* Џони Леони
* Франсиско Родригес
* Харис Шкоро
ФК Лугано

ФК Лугано е швајцарски фудбалски клуб со седиште во Лугано.
Клубот бил основан во 1908 година под името ''ФК Лугано'', но во 2004 година како резултат на испаѓање од втората лига и лошата финансиска состојба, клубот претрпел банкрот и бил рефундиран под името ''АК Лугано''. Во 2008 година, клубот го вратил неговото оригинално име, ''ФК Лугано''. Инаку, тие се трикратни шампиони на Швајцарија и трикратни освојувачи на Купот на Швајцарија.
Својте домашни натпревари Лугано ги игра на Стадионот Корнаредо. Во моментов клубот се натпреварува во Супер лигата, највиското ниво по ранг на швајцарскиот фудбал.
1 Бои и амблеми
Официјалните бои на клубот се црна и бела.
2 Стадион
Лугано ги играат својте домашни натпревари на Стадионот Корнаредо, изграден во 1951 година, и има капацитет од 15.000 гледачи. Теренот е со димензии 105 x 68м.
Тој бил домаќин на некои натпревари од Светското првенство 1954.
3 Соперништва
*
Дербито со екипата на Белинцона се смета за Дерби Тичино; Лугано и Белинцона всушност претставуваат двата најголеми града во кантонот Тичино и се единствените тимови кој го освоиле швајцарското првенство.
4 Титули
* Швајцарска Супер лига
** Победник (3) :
1937-1938, 1940-1941, 1948-1949.
* Куп на Швајцарија
** Победник (3) :
1930-1931, 1967-1968, 1992-1993.
* Швајцарска Челенџ лига
** Победник (3) :
1953-1954, 1960-1961, 1963-1964.
5 Познати поранешни играчи
* Кристијан Едуардо Хименес
* Хулио Ернан Роси
* Нелсон Вивас
* Дида
* Мауро Галвао
* Фелипе Кампањоли Мартинс
* Томислав Ерцег
* Отмар Хицфелд
* Едвин Гортер
* Јерн Андерсен
* Симоне Рота
* Лудовик Мањин
* Валон Бехрами
* Алесандро Фригерио
* Шарил Шапуис
Елија Софија

Елија Софија (ц. 530 - ц. 601) била царица и сопруга на Јустин II од 565 до 578. Таа била особено заинтересирана за економските прашања и била вклучена во финансиските прашања за време на владеењето на Јустин. За време на неговите напади на лудило, таа дејствувала како регент.
Според ''Црковна Историја'' од Џон Ефески, Софија била внука на Теодора, царица и сопруга на Јустинијан I.
1 Царица консорт
Корип честопати го преведувал нејзиното име "Софија" на латинскиот еквивалент "Сапиентија". Значењето на двете е "мудрост", и поетот го користел и како божествено име и како нејзин назив. Говорот за време на крунисувањето на Јустин посебно ја споменува Софија како ко-регент со нејзиниот сопруг, претпоставката е дека таа веќе имала политичко влијание врз него. Според Корип, Софија била задолжена за договорите за погребот на Јустинијан.
Во 568, Нарзес бил отстранет од својата позиција како префект на Италија. Според Пол Ѓаконот, Софија испрати порака до највисокиот генерал дека таа има попогодна положба за евнух како него, како надгледувач на девојки кои ткаеле. Според Пол оваа порака била причината за Нарзесовото пензионирање во Неапол, наместо да се врати во Цариград како што Јустин му нареди да направи. Се толкува дека тоа Нарзес го направил бидејќи се плашел од Софија.
Софија, исто така, влијаела на финансиската политика на Јустин. Имајќи наследено големо богатство, тие почнале со враќањето на разни долгови и кредити на Јустинијан. Според Теофан, Софија била задолжена за испитување на финансиските евиденции и плаќањето; со што се вратило кредибилитетот на царскиот трезор. Царската двојка се обидела да ги намали трошоците и зголеми резервите на богатство. Таа го направи истражувањето на нивните долгови и ги отплатила, што ја стекна со многу современи пофалби.
Таа била првата царица-консорт прикажана на византиски монети со еднакви кралски обележја како нејзиниот сопруг. Тие исто така биле прикажани заедно на слики и статуи, само името на Софија го имаше на две палати, пристаниште и јавна бања изградена во нејзина чест.
2 Регент
Јустин наводно пател од привремени напади на лудило и не бил во можност да ги извршува своите должности. Според Григориј Турски, единствената моќ во империјата во ова време ја имала Софија. Евагриј Схоластик објави дека Софија успеа самата да склучи тригодишно примирје со Хозрој.
На 5 октомври 578, Јустин почина и Софија веќе не била царица-консорт, но сè уште била Августа и имала значителна моќ во империјата.
Прокошко Езеро

Прокошко Езеро е ледничко езеро кое се наоѓа на 1660 метри надморска височина. Сместено е на планината Враница, 22 километри од центарот на градот Фојница, Босна и Херцеговина, помеѓу долината на реката Врбас и долината на реката Босна. Котлината на езерото лежи во зона на мигматит. Езерото се полни со вода од ледници, подземни извори и околните извори кои се наоѓаат во подножјето на планината Дебело Брдо, потоа преку топење на снегот од околните падини и атмосферски депозити. Водата ја губи преку истекување на помалите реки, продирање и испарувањето. Површина на сливот на езерото изнесува 48 330 m². Максималната должина е 426 метри, максималната ширина е 191,3 метри, а 113,4 m просечната широчина. Должината на крајбрежјето на 1060,5 метри. Просечната длабочина на езерото е 5,7 метри, а максималната 13,0 м. Во текот на летните месеци, нивото може да се намали на 60 cm.
Џоана Рас

Џоана Рас (22 февруари 1937 - 29 април 2011) била американски писател, академик и феминистка. Таа е автор на голем број на дела на научна фантастика, фантазија и феминистичка литературна критика како што се ''Како да се Потисне Пишувањето на Жените'', како и современиот роман ''Штрајкот Против Бога''. Таа е најдобро позната за ''Женскиот Маж'', роман кој комбинира утописка фикција и сатира.
1 Научна фантастика и други дела
Рас била забележана во научнофанатастичниот свет во 1960-тите, особено поради нејзиниот роман ''Пикник во Рајот'' кој бил номиниран за награда. Во тоа време, научнофанатастиката беше поле доминирано од машки автори, кои пишувале за претежно машка публика, но жените почнале да влегуваат во полето во поголем број. Рас, која била отворено лезбијка, беше една од основните автори кои ја истакнале машката доминација, и генерално една од водечките феминистички академци и писатели на научна фантастика. Таа исто така беше една од првите големи писатели на научна фантастика да ја сфати слеш фикцијата и нејзините културни и литературни импликации сериозно. Во текот на нејзиниот живот, таа има објавено над педесет раскази.
Освен писател на прозна фантастика, Рас беше и драмски автор, есеист и автор на документаристички дела, генерално книжевна критика и феминистичка теорија.
Рас беше самопрогласена социјалистичка феминистка, изразувајќи особено воодушевување за работата и теориите на Клара Фрејзер. И фикцијата и документаристиката за Рас претставувале начини на ангажирање на теоријата со реалниот свет; ''Женскиот Маж'' особено може да се чита како теоретски или наративен текст.
2 Критика
Рас беше прогласена за една од најреволуционерните и најреализираните писатели на научна фантастика. Хелен Мерик ја нарече неизбежна фигура во историјата на научната фантастика. Џејмс Типтри Џуниор коментирал за тоа како Рас можела да претставува "апсолутно воодушевување" една минута, но потоа таа "брзо станува сурова со една реченица." На пример, Рас ја критикуваше ''Левата Рака на Темнината'' на Урсула Ле Гвин, која победила повеќе награди за најдобар научнофанатастичен роман, тврдејќи дека половата дискриминација која ја обземала научната фантастика пишувана од мажите често се појавувала и во научната фантастика пишувана од жените. Според Рас, романот на Ле Гвин ги претставувал овие стереотипи.
Ливија Друсила

Ливија Друсила (30 јануари 58 п.н.е- 28 септември 29 по н.е), исто така позната како Јулија Августа, била сопруга на римскиот цар Октавијан во текот на неговото владеење, како и негов советник. Таа била мајка на Тибериј, баба на царот Клавдиј, пра-баба на Калигула, и пра-пра-баба на Нерон. Таа била обожена од Клавдиј кој ѝ ја даде нејзината титула на Августа.
Гринич Вилиџ

Гринич Вилиџ е населба во западната страна на Менхетен, Њујорк. Гринич Вилиџ е познат како уметнички рај, боемски град, колевката на модерното ЛГБ движење, и родното место и на Бит и на контракултурните движења на 60-тите.
Гринич Вилиџ претрпе реставрирање и комерцијализација; сите три поштенски броеви кои се дел од Гринич Вилиџ биле рангирани меѓу десетте најскапи во САД според цените за домување во 2014 година, според Форбс.
Англо-американски клуб Цирих

Англо-американски клуб Цирих е поранешен фудбалски клуб од швајцарскиот град Цирих. Неговото основање датира од 1895 година, а се распаднал во 1900 година.
Клубот бил шампион на Швајцарија во сезоната 1898-1899.
1 Хронологија
*1898-1900: Серија A
2 Титули
* Швајцарско првенство : 1898-1899.
Пикторијализам

Пикторијализам е име дадено на меѓународен стил и естетско движењо кое ја доминирало фотографија во доцниот 19-ти и почетокот на 20 век. Не постои стандардна дефиниција на терминот, но генерално тоа се однесува на стилот во кој фотографот манипулирал јасна слика како средство на "создавање" слики, наместо едноставно сликање на нив. Обично, пикторијалната фотографија нема остар фокус, е отпечатена во една или повеќе бои освен црно-бела (се движат од топло кафена до темносина) и може да има видливи потези или друга манипулација на површината. За пикторијалистот, фотографијата, како слика, цртеж или гравирање, е начин на проектирање на емоционална намера во царството на имагинација на гледачот.
1 Галерија
Табернакул (издавачка куќа)

Табернакул — македонска издавачка куќа, со седиште во Скопје.
1 Историјат
Издавачката куќа „Табернакул“ е основана во 1989 година. На 16 декември 2014 година, во киното „Фросина“ во Скопје била одржана свеченост на која бил прославен 25. роденден на „Табернакул“.
Директор на „Табернакул“ бил Цветан Враживирски, а главен и одговорен уредник – Ванчо Каранфилов.
2 Издавачка дејност
* Петре М. Андреевски, Тунел (2007)
* Умберто Еко, Прашките гробишта (2011)
Бил Нај

Вилијам Сенфорд „Бил“ Нај (роден 27 ноември, 1955), познат по прекарот Научникот Бил (|Bill Nye the Science Guy) — американски научник, комичар, водител, глумец, писател, и поранешен машински инженер, најпознат како водител на емисијата за деца на Дизни и Пи-Би-Ес ''Bill Nye the Science Guy'' (1993–98) како и по многуте гостувања во различни емисии како научен едукатор.
Западномакедонска зона

Западномакедонската зона ја зафаќа цела Западна Македонија, почнувајќи од македонско-грчката граница на југ до македонско-српската граница на север и западно од Пелагониската зона, сè до македонско-албанската граница. Таа претставува висок планински релјеф, во кој се наоѓаат хорстови, депресии и длабоки раседи. Оваа зона настанала под дејство на интензивните процеси на хоризонталните и вертикалните тектонски движења. Во оваа зона се среќаваат повеќе издигнати хорстови како, на пример, во вид на хорст издигнатиот блок- планина Пелистер-Баба, планините Галичица-Кораб-Шар Планина и др. Структурните облици се формриани со длабоки раседи, но и преку хоризонтални набирања кои настанале за време на алписката орогенеза. Карактеристичен пример на синклинален блок, кој од сите страни е опкружен со длабоки раседи е планината Бистра. Карактеристични котлини-депресии се: Охридско-Струшката котлина, Преспанската, Кичевската, Полошката, Дебарската, Мавровската и котлината Дебрца. И денес во овие котлини е активна радијална тектоника и во значителна мера таа покажува голем интензитет, претставен со сеизмичност, односно со појава на земјотреси.